Ludwig Engelhardt

Ludwig ENGELHARDT (naskiĝinta la  en Saalfeld, mortinta la  je Usedom) estis germana skulptisto.

 Vivo 
Engelhardt kreskis en Saalfeld en familio de komercisto. En 1942 li eksoldatis kaj kaptitis je la fino de la Dua mondmilito de la usonanoj. Pro interŝanĝo de kaptitoj li venis poste en sovetian internigejon je Kaŭkazo. Post liberiĝo li revenis naskiĝurben kie li komencis trejniĝon de meblofaristo. Tiam li decidis ne plu ani al iu partio.Friedrich Nostiz: "Es kam die Frage auf, warum Marx sitzt und Engels steht" ĉe: Berliner Zeitung, 10.11.2010 Post fino de la trejniĝo li studis inter 1951 kaj 1956 ĉe Kunsthochschule Berlin-Weißensee (artlernejo en Pankow). Poste li estis ĝis 1958 majstrodisĉiplo de Heinrich Drake kaj ekde 1969 membro de Akademie der Künste en Orienta Berlino. Inter 1974 kaj 1978 Eberhardt estris la sekcion pri vidaj artoj. Ekde la mezo de la 1960-aj jaroj li vivis kaj laboris ĉefe en Gummlin kie estiĝis la figura grupo Karl Marx und Friedrich Engels.
eta|tombo engelhardt-a sur la tombejo Dorotheenstädtischer Friedhof

 Honoroj 
 1974: Kunstpreis der DDR
 1986: Nationalpreis der DDR, unua klaso (pro lia skulptista verkaro kaj aparte pro la aranĝo de Marx-Engels-forumo en Berlino)

 Verkoj (elekto) 
 1960: Schwimmerin, bronzaĵo (unue apud la politikista loĝejaro de Bernau, ekde 2013 en la urba muzeo de Bernau bei Berlin)"Skulpturensammlung in Bernau: Aus den Vorgärten des SED-Politbüros"  ĉe: bernau-bei-berlin.de
 1961: Am Strand
 1961: Lesender Arbeiter (senŝua persono kun altenkuspita, laborista pantalono: kun libro enmane kaj demandema aspekto en la direkto de la ĉielo) - akirite en 1962 fare de Teknologia universitato Dresdeno kaj starigite antaŭ Schumann-bloko kun kopio en Magdeburgfoto kaj etpriskribo
 1963: Dreiergruppe (grupo de tri personoj) por la internigeja muzeo de Aŭŝvico
 1964: Bildnis des Helden der Arbeit LPG-Vorsitzender Willi Schäfer
 1968: Große Sitzende, bronzaĵo (starigite ĉe ŝparkaso Kreissparkasse Saalfeld-Rudolstadt)
 1973: monumento je filio de Koncentrejo Ravensbrück
 1971–1976: grupo LPG-Bauern en Dorf Mecklenburg, plastiko de kolĥozagrikulturistoj (Engelhardt serĉadis tripersonan familion el la vilaĝo; pro neplaĉo la finfarita artaĵo trovis lokon nur en forcejo)
 1967–1975: Die Menschen meistern den Planeten Erde, bronza reliefo
 1977: busto por Friedrich Wolf (inaŭguro sur la libera spaco antaŭ la tiama poliklinio; post Turniĝo ĝi metitis en sekuran lokon kaj restarigitis inter 2008 kaj 2014 en la enireja zono de la ejo)
 1985/86: Karl Marx und Friedrich Engels, figura grupo por Marx-Engels-forumo en Berlino (farite je propono de Fritz Cremer en kunlaboro kun Werner Stötzer kaj Margret Middell
 2000: Große Liegende, bronzaĵo (ĉe ŝparkasa ejo Kreissparkasse Saalfeld-Rudolstadt)

 Referencoj 

 Literaturo 

 "Wer war wer in der DDR"

Kategorio:Germanaj skulptistoj
Kategorio:Kulturo de GDR
Kategorio:Membroj de NSDAP
Kategorio:Homoj rilataj al Saalfeld